CELEX: 31997D0394
Language: ro
Date: 1997-06-06 00:00:00
Title: Decizia Comisiei din 6 iunie 1997 privind datele minime care trebuie introduse în bazele de date destinate evidenței animalelor și produselor animale introduse în Comunitate (Text cu relevanță pentru SEE)

03/Volumul 21
            
            
               RO
            
            
               Jurnalul Ofícial al Uniunii Europene
            
            
               220
            
         31997D0394
   
               L 164/42
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 6 iunie 1997
   privind datele minime care trebuie introduse în bazele de date destinate evidenței animalelor și produselor animale introduse în Comunitate
   (Text cu relevanță pentru SEE)
   (97/394/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Decizia 92/438/CEE a Consiliului din 13 iulie 1992 privind informatizarea procedurilor veterinare de import (proiectul Shift), modificând și completând Directivele 90/675/CEE, 91/496/CEE, 91/628/CEE și Decizia 90/424/CEE și abrogând Decizia 88/192/CEE (1), modificată ultima dată de Actul de Aderare a Austriei, Finlandei și Suediei, în special articolul 12,
   întrucât, conform prevederilor din Anexa III punctul 1 din Decizia 92/438/CEE, trebuie stabilit, într-o primă etapă, minimul de informație standard necesar alimentării bazelor de date întocmite de către statele membre, pentru evidența animalelor și produselor introduse pe teritoriul lor;
   întrucât fiecare stat membru poate înregistra orice date suplimentare (pe care le consideră necesare) privind animalele și produsele introduse pe teritoriul său;
   întrucât celelalte cerințe tehnice necesare vor fi stabilite ulterior, în lumina studiilor în curs de desfășurare referitoare la proiectul Shift;
   întrucât măsurile prevăzute de prezenta decizie sunt în conformitate cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Datele minime care trebuie introduse de către statele membre în bazele de date destinate evidenței animalelor și produselor introduse pe teritoriul lor sunt prezentate în anexa prezentei decizii.
   Articolul 2
   Prezenta decizie se adresează statelor membre.
   
      Adoptată la Bruxelles, 6 iunie 1997.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 243, 25.8.1992, p. 27.
   ANEXĂ
   DATE MINIME REFERITOARE LA ANIMALE ȘI PRODUSE
   1.   Identificarea postului de inspecție de frontieră
   Numele postului de inspecție și codul numeric Animo
   
   2.   Identificarea lotului
   
               (a)
            
            
               Natura produselor și codul Animo
               
            
         
               (b)
            
            
               Număr/cantitate/bucăți
            
         
               (c)
            
            
               Numărul Anexei B
            
         
               (d)
            
            
               Țara terță de origine (cod ISO)
            
         
               (e)
            
            
               Numele și numărul de autorizație al exploatației de origine
            
         
               (f)
            
            
               Statul membru de destinație/țara de destinație (cod ISO)
            
         3.   Controale efectuate
   
               (a)
            
            
               Controlul documentelor (da/nu/neconform)
            
         
               (b)
            
            
               Controlul identității (da/nu/neconform)
            
         
               (c)
            
            
               Controlul fizic (da/nu/neconform)
            
         
               (d)
            
            
               Examen de laborator (da/nu/neconform)
            
         4.   Rezultatul controalelor
   
               (a)
            
            
               Acceptat (data)
            
         
               (b)
            
            
               Returnat (data)
            
         
               (c)
            
            
               Distrus (data)
            
         
               (d)
            
            
               Prelucrat (data)